cyanic-selkie/wikianc huggingface dataset:
Օլդ Թրաֆորդ
Ռեկորդներ
Հաճախելիության ներկայիս ռեկորդը «Օլդ Թրաֆորդը» հաստատել է 1939 թվականի մարտի 25-ին՝ Ֆուտբոլի Անգլիայի գավաթի կիսաեզրափակիչ հանդիպման ժամանակ, որը տեղի է ունեցել «Վուլվերհեմպտոն Ուոնդերերսի» և «Գրիմսբի Թաունի» միջև և կազմել է 76 962 մարդ ։ Սակայն այդ ռեկորդը եղել է մինչև մարզադաշտի ամբողջությամբ նստելի դառնալը, ինչը թույլ է տվել ավելի շատ հանդիսատես տեղավորել։ Որպես ամբողջովին նստելի մարզադաշտ «Օլդ Թրաֆորդի» ռեկորդը հաստատվել է 2007 թվականի մարտի 31-ին Պրեմիեր Լիգայի ընթացքում «Մանչեսթեր Յունայթեդի» և «Բլաքբըրն Ռովերսի» միջև խաղում և կազմել է 76 098 մարդ ։ Այս նվաճումը նաև Պրեմիեր Լիգայի խաղի համար հաճախելիության ռեկորդ է ։
Ամենացածր հաճախելիության ռեկորդը «Օլդ Թրաֆորդում» եղել է մարզադաշտի հետպատերազմյան պատմության շրջանում և կազմել է 11 968 հանդիսատես, 1950 թվականի ապրիլի 29-ին «Յունայթեդի» և «Ֆուլհեմի» միջև խաղում, որտեղ տանտերերը հաղթել են 3։0 հաշվով ։ 1921 թվականի մայիսի 7-ին մարզադաշտում ընթացել է խաղ Երկրորդ դիվիզիոնի ակումբներ «Սթոքպորտ Քաունթիի» և «Լեսթեր Սիթիի» միջև, որն ըստ պաշտոնական տվյալների՝ այցելել են միայն 13 մարդ։ Այդ թիվը կարող է ապակողմնորոշիչ լինել, քանի որ մարզադաշտում ներկա են եղել ավելի քան 20 000 մարդ, որոնք մնացել են խաղին նախորդ՝ «Մանչեսթեր Յունայթեդի» և «Դերբի Կաունտիի» միջև հանդիպումից, որն ավարտվել է փոքր-ինչ շուտ ։
«Օլդ Թրաֆորդի» միջխաղային ամենաբարձր հաճախելիությունը մրցաշրջանում կազմել է 75 826 մարդ և եղել է 2006/07 մրցաշրջանում ։ Հաջորդ՝ 2007/08 մրցաշրջանում եղել է մարզադաշտ ամենամեծ գումարային հաճախելիության ռեկորդը՝ 2 187 408 մարդ, որոնք հետևել են «Յունայթեդի» հաղթարշվային Պրեմիեր Լիգայում, ՈՒԵՖԱ Չեմպիոնների Լիգայում և ակումբի առաջխաղացմանը Ֆուտբոլի Անգլիայի գավաթի ընթացքում ։ «Օլդ Թրաֆորդի» միջխաղային ամենացածր հաճախելիությունը եղել է 1930/31 մրցաշրջանում և կազմել է 11 685 մարդ ։
Մշակույթում
«Օլդ Թրաֆորդը» հիշատակվում է մի շարք երգերում, որոնք կատարում են «Մանչեսթեր Յունայթեդի» երկրպագուները.
Արտաքին հղումներ
Կատեգորիա:Ֆուտբոլային մարզադաշտեր Կատեգորիա:Մարզադաշտեր Անգլիայում Կատեգորիա:Մանչեսթեր Յունայթեդ Կատեգորիա:1910 հիմնադրումներ Եվրոպայում Կատեգորիա:1909 հիմնադրումներ
Գենադի Նիկոլաև
Գենադի Նիկոլաև (Геннадий Философович Николаев, ), ռուս խորհրդային արձակագիր, ֆանտաստ գրող, գրականագետ։ ԽՍՀՄ Գրողների միության անդամ է 1971 թվականից։
Կենսագրություն
Գենադի Նիկոլաևը ծնվել է 1932 թվականի հունիսի 11-ին Ստալինսկ (ներկայում՝ Նովոկուզնեցկ) քաղաքում։ Ավարտել է Տոմսկի ճարտարագիտական համալսարանի ֆիզիկա-տեխնոլոգիական ֆակուլտետը։ Որպես ինժեներ աշխատել է Նովոսիբիրսկում, Ուստ-Կամենոգորսկում, Իրկուտսկում, Անգարսկում։
1971—1974 թվականներին եղել է «Սիբիր» («Сибирь», Իրկուտսկ) ամսագրի, իսկ 1989—1991 թվականներին՝ «Աստղ» («Звезда», Լենինգրադ) գրական ամսագրի գլխավոր խմբագիրը։
1999 թվականից բնակվում է Գերմանիայում։ Ռուսաստանի Դաշնության քաղաքացի է։
Ստեղծագործություն
Գենադի Նիկոլաևի առաջին ստեղծագործությունը՝ «Плеть о двух концах» վիպակը, տպագրվել է Իրկուտսկի «Ангара» ալմանախում 1968 թվականին։
Առաջին գիրքը՝ «Плеть о двух концах», լույս է տեսել Արևելա-Սիբիրական գրքային հրատարակչությունում (Իրկուտսկ) 1970 թվականին։
1971 թվականին դարձել է ԽՍՀՄ Գրողների միության անդամ։
Գենադի Նիկոլաևը հեղինակ է 12 գրքերի, որ լույս են տեսել Մոսկվայում, Լենինգրադում, Իրկուտսկում։
Արտաքին հղումներ
Կատեգորիա:Ռուս գրողներ Կատեգորիա:Ռուս արձակագիրներ Կատեգորիա:Ռուս գրականագետներ Կատեգորիա:Ֆանտաստ գրողներ Կատեգորիա:Խորհրդային գրողներ Կատեգորիա:ԽՍՀՄ գրողների միության անդամներ
Դեկտեմբերի 7
Դեկտեմբերի 7, տարվա 341-րդ (նահանջ տարիներին՝ 342-րդ) օրն է։
Մարտվիլի շրջան
Մարտվիլի շրջան (მარტვილის მუნიციპალიტეტი՝ մարտվիլիս մունիցիպալիտետի), 2-րդ մակարդակի վարչական միավոր է Վրաստանում։ Մտնում է Սամեգրելո և Զեմո-Սվանեթի երկրամասի (մխարեի) կազմի մեջ։ Վարչական կենտրոնը Մարտվիլ քաղաքն է։
Կատեգորիա:Մարտվիլի շրջան
Հեթի Կարաուեյ
Հեթի Կարաուեյ (ամբողջական անունը՝ Հեթի Օֆելյա Ուայաթ Կարաուեյ, Hattie Ophelia Wyatt Caraway, ), ամերիկացի քաղաքական գործիչ, 1931 թվականից 1945 թվականը Արկանզաս նահանգից ԱՄՆ սենատոր։
ԱՄՆ Սենատում դեմոկրատորեն ընտրված առաջին կինը։
Վաղ տարիներ
Մի քանի տարի աշխատել է որպես ուսուցիչ։ 1902 թվականին ամուսնացել է Թադեուս Կարաուեյի հետ, ում հետ ծանոթացել է դեռ ուսանողական տարիներին։ Զույգն ուներ երեք երեխա՝ Փոլ, Ֆորեստ և Ռոբերտ (Փոլ և Ֆորեստ հետագայում դարձան Միացյալ Նահանգների բանակի գեներալներ)։ Ամուսինները հաստատվել են Արկանզաս նահանգի Ջոնսբորոյում, որտեղ Թադեուսը Իրավաբանական պրակտիկա է հիմնել։ Հեթին հոգ էր տանում երեխաների մասին, խնամում էր տնային տնտեսությանը և օգնում ընտանեկան բամբակյա ֆերմային ։
Ձիթենու և ձիթապտղի յուղի թանգարան
Ձիթենու և ձիթապտղի յուղի թանգարան, մասնավոր մասնագիտացված թանգարան Տորջանոյում գտնվող Լունգարոտիի գինեգործարանի սեփական տարածքում, մինչև 1960-ական թվականները գործունեություն ծավալած նախկին ձեթի գործարանի տարածքում։ Կիրառական արվեստի և մշակութային արժեք ներկայացնող ցուցանմուշների մեծ հավաքածուի շնորհիվ թանգարանը ցուցադրում է ձիթապտղի արտադրության տեխնիկան և դրա ավանդական օգտագործումը, ինչպես նաև` ձիթենու ծառերի ու ձիթապտղի խորհրդանշական նշանակությունը։
Հեթի Կարաուեյ
Քաղաքական կարիերայի սկիզբ
Նրա ամուսինը Ներկայացուցիչների պալատ է ընտրվել 1912 թվականին և այնտեղ ծառայել մինչև 1921 թվականը, քանի դեռ չի դարձել ԱՄՆ-ի սենատոր։ Թեև նա հետաքրքրություն է ցուցաբերել ամուսնու քաղաքական կարիերայի նկատմամբ, նա խուսափել է հասարակական գործունեությունից, մասնավորապես, չի մասնակցել կանանց ընտրական իրավունքի համար պայքարին ։
Ձիթենու և ձիթապտղի յուղի թանգարան
Ցուցադրություն
Ումբրիայում աճող ձիթենու տարբեր տեսակների մասին բուսաբանական նկարագրությունները բացում են ցուցադրությունը, որը ներկայացնում է բույսերի բուսաբանական բնութագրումները, ավանդական տեխնիկան և բերքահավաքի ինովացիոն համակարգերը։ Թանգարանում ցուցադրված է ջրաղացքար ձիու քարշով և մեծ կարագաման ջրի քարշով, ինչպես նաև` վավերագրական լուսանկարներ և դիդակտիկ սխեմաներ։ Այս ամենը յուղի ճզման համակարգի երկարատև էվոլյուցիայի ապացույցն է։ Ցուցադրությունը շարունակվում է դիցաբանության ուսումնասիրմամբ, թանգարանում ներկայացված է կարմիր ալաբաստրոն, ինչը ենթադրաբար համարվում է Pittore della Fonderia-յի (մ. թ. ա., 5-րդ դար) ստեղծագործությունը, որը պատկերում է Աթենասին, աստվածուհի, ով, ըստ դիցաբանության, մարդկանց նվիրել է ձիթենու ճյուղը։ Ցուցադրվող այլ հնագիտական գտածոներ ներկայացնում են Աստվածուհու գործունեությունը ընտանեկան օջախի կառուցման, գյուղատնտեսության և ռազմական ոլորտներում։ Բնապատկերներին նվիրված բաժինը ներառում է Գրան Տուրին նվիրված նկարագրություններ, թղթեր ու հիշողություններ. Ումբրիայում ամեն տարի կազմակերպվող ձիթապտղի տոնը մեծ տպավորություն է թողել ճանապարհորդների վրա։ Մյուս սրահներում ցուցադրվում է յուղի ավանդական օգտագործումը. հնագույն` յուղը որպես լույսի աղբյուր օգտագործելը ներկայացված է առանձին հավաքածուով։ Ձիթենու ծիսական օգտագործումը հինդուիզմում, քրիստոնեության և իսլամի մեջ, դրա կիրառումը սննդի, սպորտի, օծանելիքի պատրաստման, կարի և շատ այլ ոլորտներում ցուցադրված են հաջորդ սրահներում։ Խորհրդանշական իմաստները, որոնք անմիջականորեն կապված են անտիկ շրջանի հետ և որոնք ձիթենուն ու ձիթապտղի յուղին աստվածային իմաստ ու բուժիչ ուժի նշանակություն են տալիս, ներկայացված են վերջին ցուցասրահում։
Ծանոթագրություններ
Կատեգորիա:Իտալիայի թանգարաններ
Հեթի Կարաուեյ
ԱՄՆ սենատոր
Երբ փոխնախագահ Չարլզ Կուրտիսը առաջարկել է Հեթի Քարաուեյին նախագահել Սենատի կոմիտեներից մեկում, նա հայտարարել է, որ առաջադրվելու է երկրորդ ժամկետով ։
1932 թվականին Սենատի ընտրություններում նա վստահ հաղթանակ է տարել՝ հավաքելով 31 133 ձայն (ընդհանուր թվի 91,62 %-ը) ՝ դառնալով ԱՄՆ-ի Սենատում դեմոկրատորեն ընտրված առաջին կինը (առաջին կինը, որը ծառայում էր այնտեղ՝ Ռեբեկա Ֆելթոնը, չի մասնակցել ընտրություններին) ։ 1938 թվականի ընտրություններում Կարաուեյը հաղթել է իր մրցակցին՝ Ջոն Մաքելանին, ստանալով 122 883 ձայն (89,58 %) և վերընտրվել սենատորի պաշտոնում ։ 1944 թվականին նա կրկին առաջադրվել էր, սակայն պարտություն էր կրել փրայմերիզում ։
Ծանոթագրություններ
Կատեգորիա:ԱՄՆ-ի քաղաքական գործիչներ Կատեգորիա:ԱՄՆ-ի դեմոկրատական կուսակցության անդամներ Կատեգորիա:Կաթվածից մահացածներ Կատեգորիա:ԱՄՆ-ի քաղաքական գործիչներ
Ռոնկադե
Ռոնկադե (Roncade), կոմունա Իտալիայում։ Գտնվում է Վենետո մարզի Տրևիզո գավառում ։
Բնակչությունը կազմում է 12 738 մարդ, խտությունը՝ 195 մարդ/կմ²։ Զբաղեցնում է 61 կմ² մակերես։ Փոստային ինդեքս՝ 31056, հեռախոսային կոդ՝ 0422։
Ծանոթագրություններ
Կատեգորիա:Իտալիայի բնակավայրեր
Հովազակատու
Ասիական հովազակատուն (Prionailurus bengalensis) կատվազգիների ընտանիքի փոքր կատուների ենթաընտանիքին պատկանող տեսակից է։ Տարածված է Հարավային և Արևելյան Ասիայում։ Չափերով համապատասխանում է ընտանի կատուներին, իսկ իրենց գույներով շատ զանազան է։
Արտաքին տեսքը
Հովազակատուների տեսակի մեջ արտաքին տեսքը շատ տարբեր է։ Պրիմորիեի երկրամասում նրանց արտաքին տեսքը բոլորովին տարբերվում է Ինդոնեզիայում ապրող նույն տեսակի կատուների տեսքից։ Հարավում իրենց հիմնական գույնը դեղինն է, ինչպես ընձառյուծի մոտ, իսկ հյուսիսում՝ առավելապես գորշ-դարչնագույն։ Մորթին ունի մուգ բծեր, իսկ գլխի վրա կան սև շերտագծեր։ Հյուսիսային պոպուլյացիաների մոտ բծերը կլորաձև են, մինչդեռ հարավային պոպուլյացիաների մոտ դրանք ընդամենը վրձնախազերի են։ Հովազակատուների չափսը տարբերվում է 65 սանտիմետրից (Ճավա կղզի) մինչև 1 մետր (Պրիմորիեի երկրամաս), ներառյալ պոչը, որը երկարությամբ հասնում է 20-40 սմ։
Տարածվածություն
Հովազակատուները նախընտրում են բնակվել ջրի մոտ։ Հավասարապես լավ են ընտելանում և՛ արևադարձային անտառներում, և՛ սավաննաներում, և՛ լեռներում։ Խուսափում են մարդկանց բնակավայրերից և շատ հազվադեպ անցնում են մշակված արտերով։
Հովազակատուները տարածված են սկսած Մերձամուրյան շրջանից, Կորեայից և Չինաստանից մինչև Հնդկաստան, Պակիստան և Ինդոնեզիա։ Նրանց նաև կարելի է հանդիպել Ջեջու, Ցուսիմա, Թայվան, Հայնան, Սումատրա, Ճավա, Կալիմանտան, Բալի, Լոմբոկ և Ֆիլիպինների մի որոշ այլ կղզիներում։ Հարավ-Արևելյան Ասիայի կղզիների վրա հովազակատուները ներկայացված են բազում ենթատեսակներով, որոնք կենդանաբանների կողմից երբեմն համարվում են որպես առանձին տեսակներ։
Որսորդությունը
Հովազակատուներին որսում են Չինաստանում թանկարժեք մորթու պատճառով։ Եվրամիությունն արգելել է մորթու ներմուծումը, սակայն այն մեծ խմբաքանակներով արտահանվում է Ճապոնիա։ Չնայած, որ հովազակատուն վտանգված տեսակներին չի պատկանում, բայց որոշ տարածաշրջաններում այն արդեն դարձել է սակավաթիվ կենդանի։
Խառնածինը
ԱՄՆ-ում ընտանի կատվի հետ խաչասերման արդյունքում ստացել են ընտանի նոր ցեղատեսակ, որը անվանվել է բենգալյան կատու։
Գրականություն
Կատեգորիա:Չվտանգված տեսակներ Կատեգորիա:Կենդանիներ այբբենական կարգով
Զուգդիդի շրջան
Կատեգորիա:Զուգդիդի շրջան
Ֆանտա Ռեգինա Նակրո
Ֆանտա Ռեգինա Նակրո (Fanta Regina Nacro, ), բուրկինացի ժամանակակից կինոռեժիսոր։ Համարվում է գեղարվեստական ֆիլմ նկարահանած առաջին կին ռեժիսորը Բուրկինա Ֆասոյում։ Ռեժիսորների ու պրոդյուսերների աֆրիկյան գիլդիայի (Guilde Africaine des Realisateurs et Producteurs) հիմնադիր անդամներից մեկն է ։ Նա մի արվեստագետ է, ով իր ստեղծագործություններում արծարծում է հասարակությանը հուզող սուր թեմաներ, ինչպես, օրինակ, ՁԻԱՀ-ի, աղջիկ երեխաների կրթության հետ կապված հիմնախնդիրները ։ Ֆանտա Ռեգինա Նակրոն «Աֆրիկյան նոր ալիքի» ներկայացուցիչներից է, որի ստեղծած կինոնկարներում արտացոլված է պայքարն ավանդականի ու արդիականի միջև ժամանակակից աշխարհում։
(8696) Կյերիկսոն
(8696) Կյերիկսոն (Kjeriksson), աստերոիդ աստերոիդների գոտու արտաքին մասում։ Հայտնաբերվել է 1993 թվականի մարտի 17-ին UESAC ծրագրի կողմից Լա Սիլյայում ։
Միջին հեռավորությունը Արեգակից կազմում է 3,23847 ա. մ., առավելագույնը մոտենում է 2,8357 ա. մ. հեռավորության վրա և հեռանում 3,6413 ա. մ. ։ Արեգակի շուրջ մեկ ամբողջական պտույտ է կատարում 2128,67 երկրային օրվա ընթացքում, իր ուղեծրով շարժվելով միջինում 0,16912 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,01° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:UESAC ծրագրի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Մերսեդես Սոսա
Մերսեդես Սոսա (Haydee Mercedes Sosa, ), արգենտինացի երգչուհի։ Նրան կոչում են «Լատինական Ամերիկայի ձայն», «համրերի ձայն»։ 1960-ական թվականների «Նոր երգ» (Nueva canción) շարժման կարկառուն և վառ ներկայացուցիչներից մեկը։
Կենսագրություն
Երգչուհու նախնիները հնդկացի այմարաներն ու ֆրանսիացի փախստականներն են, որոնք Լատինական Ամերիկայում հանդիպել են միմյանց։ Մերսեդեսը ծնվել է 1935 թվականի հուլիսի 9-ին արգենտինյան Սան Միգել դե Տուկուման քաղաքում։ Երգել սկսել է պատանեկան հասակից։ Երբ ընդամենը տասնհինգամյա աղջնակ էր, հաղթել է տեղական ռադիոյի երգի մրցույթը։ Կատարել է ժողովրդական ստեղծագործություններ և ժամանակակից կոմպոզիտորների երգերը։ Նրան նվիրված երգերի շարք կա, որը գրել է Վիոլետա Պարան։ Խորխե Ռաֆայել Վիդելայի կողմից կատարված ռազմական հեղափոխությունից հետո (1976) ենթարկվել է հետապնդումների։ 1979 թվականին ազատազրկվել է. ձերբակալել են հենց բեմում ելույթ ունենալիս։ 1980 թվականին արտագաղթել է Արգենտինայից։ Ապրել է Ֆրանսիայում և Իսպանիայում։ Հայրենիք է վերադարձել 1982 թվականին։
Բազմաթիվ անգամներ հյուրախաղերով հանդես է եկել ԱՄՆ-ում և եվրոպական երկրներում։ Հանդես է եկել հայտնի շատ երգիչների հետ, զորօրինակ՝ Լուչանո Պավարոտտի, Անդրեա Բոչելլի, Սթինգ, Լոլիտա Տորես, Շակիրա, Շիկո Բուարկե, Սիլվիո Ռոդրիգես, Պաբլո Միլանես և այլք։
Մերսեդես Սոսայի "Balderrama" երգը հնչել է Սթիվեն Սոդերբերգի «Չե» (2008) ֆիլմում։
2009 թվականի սեպտեմբերին Մերսեդեսին Սոսային հոսպիտալացրին էնդոկրին համակարգի և երիկամների խնդիրների պատճառով։ Երգչուհին վախճանվեց հիվանդանոցում հոկտեմբերի 4-ի առավոտյան տ4 տարեկան հասակում։
Բուենոս Այրեսում ի հիշատակ երգչուհու հայտարարվեց եռօրյա սուգ։
Կոչումներ
Մերսեդես Սոսան բազմաթիվ արգենտինյան և լատինաամերիկյան մրցանակների դափնեկիր է։ 1992 թվականին նրան շնորհվել է Բուենոս Այրեսի պատվավոր քաղաքացու կոչում։ ՅՈւՆԻՍԵՖ-ի բարի կամքի դեսպան է Լատինական Ամերիկայում և Կարիբյան ավազանի երկրներում։
Արտաքին հղումներ
Կատեգորիա:Արգենտինացի երաժիշտներ Կատեգորիա:ՅՈՒՆԵՍԿՕ-ի բարի կամքի դեսպաններ Կատեգորիա:Արգենտինացի կին ակտիվիստներ Կատեգորիա:ՅՈՒՆԻՍԵՖ-ի բարի կամքի դեսպաններ Կատեգորիա:Արգենտինացի երգչուհիներ Կատեգորիա:Արգենտինացի հասարակական գործիչներ Կատեգորիա:Արգենտինացի կոմունիստներ Կատեգորիա:«Գրեմմի» մրցանակի դափնեկիրներ
Թյուրիմացության կղզի
Թյուրիմացության կղզի (Остров Недоразумения, հնացած՝ Սոլույ ), փոքրիկ կղզի Օխոտի ծովի Տաույյան ծովախորշում (Ամախտոնի ծոց)։ Վարչականորեն պատկանում է Մագադանի մարզի Օլսկի շրջանին։ Կղզու մակերեսը կազմում է 4,5 կմ²։ Ափից հեռավորությունը՝ 3 կմ, հեռավորությունը Մագադանից՝ 20 կմ։
Անվանում
Ծովից դիտելու դեպքում ռելիեֆով և գույնով այն հիշեցնում է մայրցամաքային ափ։ 1910 թվականների վերջում այստեղ հայտնված ջրագրական արշավախումբը կղզին չի նկատել և չի ներառել քարտեզում։ Սխալը շուտով նկատվել և ուղղվել է։ Այս դեպքի պատճառով էլ կղզին ստացել է իր «Остров Недоразумения»՝ բառացի թարգմանությամբ՝ «Թյուրիմացության կղզի» անվանումը։
Պատմություն
8-9 հազար տարի առաջ ձևավորվել է թերակղզին, որը ներառում էր նաև Թյուրիմացության կղզին, իսկ կղզին դիմացի հրվանդանը կապող պարանոցը ողողվել է հավանաբար 7 հազար տարի առաջ։ Կղզին լեռնային է։
1961 թվականին հնագիտական խմբի կողմից այստեղ հայտնաբերվել է նորքարեդարյան կայանատեղի։
Աշխարհագրություն
Թյուրիմացության կղզին ծածկված է Էրմանի կեչու մացառուտներով։ Կեչին աճում է բոլոր լանջերին և նույնիսկ գագաթային սարահարթում, որը բնորոշ չէ այլ կղզիներին։ Ընդհանուր աճում է 213 տեսակի բույս։ Կղզու ափամերձ ֆաունային սպառնում է ծովախեցգետնի որսագողությունը։
Ծանոթագրություններ
Կատեգորիա:Կղզիներ այբբենական կարգով Կատեգորիա:Ռուսաստանի կղզիներ
Իրինա Կալինեց
Իրինա Օնիֆրիևնա Կալինեց (մինչ ամուսնությունը՝ Ստասիվ, Ірина Онуфріївна Стасів-Калинець, ), ուկրաինացի բանաստեղծուհի, այլադավանական շարժման ակտիվիստ, ուկրաինական ազգայնական և իրավապաշտպանական շարժման ակտիվիստ, բանասեր։
Կենսագրություն
Իրինա Կալինեցը ծնվել է Ուկրաինայի հունական կաթոլիկ եկեղեցու հավատացյալների ընտանիքում։ Ավարտել է Լվովի համալսարանի բանասիրական ֆակուլտետի սլավոնական բաժինը՝ մասնագիտանալով դասավանդման ոլորտում։ Կալինեցն աշխատել է որպես մեթոդիստ տարածաշրջանային Ժողովրդական արվեստի տանը, ուսուցիչ, գրադարանավար, ուկրաինական լեզվի և գրականության ուսուցիչ Լվովի պոլիտեխնիկական ինստիտուտում (այժմ՝ «Львовская политехника» ազգային համալսարան)։
1990 թվականին Կալինեցն ընտրվել է Ուկրաինայի Գերագույն ռադայի պատգամավոր։ 1990 թվականի մայիսից եղել է Լվովի մարզային կրթության վարչության պետ։ Նա իրականացրել է դպրոցական համակարգի բարեփոխում դպրոցական համակարգի ուկրաինացման ուղղությամբ, մասնավորապես, նրա նախաձեռնությամբ չեղյալ է հայտարարվել ռուսաց լեզվի ուսուցումը տարրական դպրոցում, ռուսական դպրոցների և դասարանների թիվը Լվովում և տարածաշրջանում կրճատվել է, համապատասխան փոփոխություններ են կատարվել ուսումնական ծրագրերում և այլն։
Իրինա Կալինեցը մահացել է երկարատև հիվանդությունից հետո՝ 2012 թվականին ։
Այլախոհական գործունեություն
1970 թվականին ուկրաինացի մշակութային գործիչներին պաշտպանելու համար հալածանքների է ենթարկվել և հեռացվել աշխատանքից։ Աշխատել է որպես ջուլհակ։ Դպրոցում դասավանդել է լեզու և գրականություն։ 1970 թվականի հուլիսին ստորագրել է Լվովի 9 քաղաքացիների բողոքը ուկրաինացի այլախոհ Վալենտին Մորոզի ձերբակալության դեմ։ Նույն թվականի աշնանը ամուսնու հետ միջնորդություն է ուղարկել ԽՍՀՄ դատախազություն՝ խնդրելով իրեն թույլ տալ ներկա գտնվել Վալենտին Մորոզի դատավարությանը։ Նա նամակ է գրել ԽՍՀՄ Նախարարների խորհրդի նախագահ Ալեքսեյ Կոսիգինին Վալենտին Մորոզի հարազատների և ընկերների անունից, նամակ Ուկրաինական ԽՍՀ Գերագույն խորհրդին՝ բողոքելով դատավարության ընթացքում խախտումների դեմ։ 1971 թվականի դեկտեմբերին ստորագրել է այլախոհ Նինա Ստրոկատայի պաշտպանության հասարակական հանձնաժողով ստեղծելու մասին դեկլարացիան։ 1972 թվականի հունվարին ձերբակալվել է, նույն թվականի հուլիսին «հակախորհրդային ագիտացիայի և քարոզչության» համար դատապարտվել է 6 տարվա ազատազրկման խիստ ռեժիմի ճամբարում և 3 տարի աքսորում։ Վեց ամիս անց նրա ամուսինը՝ բանաստեղծ Իգոր Կալինեցը, դատապարտվել է նույն մեղադրանքով և պատիժը կրել է Չիտայի մարզում։ Ազատ է արձակվել 1981 թվականին։
1980-ականների կեսերից Իրինա Կալինեցը հանդես է եկել որպես Արևմտյան Ուկրաինայի և Լվովի հասարակական և մշակութային կյանքի ակտիվիստ, մասնակցել Մեմորիալ և Ուկրաինայի Ժողովրդական Ռուխ կազմակերպությունների ստեղծմանը։
Ստեղծագործություն
Իրինա Կալինեցը հեղինակ է «Поезії», «Шлюб з полином» ժողովածուների, «Лелека і Чорна Хмара», «Казки іграшкового телефону»(2001), «Пімбо-Бімбо» (2000)  մանկական գրքերի, «Вбивство тисячолітньої давнини» (2002) պատմական դեդեկտիվի,  «Студії над „Словом о полку Ігоревім“», «Загадки хрещення України-Руси» մենագրությունների, «Тарас Шевченко і святий Августин» գիտական հետազոտության, բազմաթիվ հրապարակախոսական հոդվածների, էսսեների և այլն։
Պարգևներ
1998 թվականին հասարակական գործունեության համար ճանաչվել է «Աշխարհի հերոս» (ԱՄՆ, Ռոչեսթեր), 2000 թվականին պարգևատրվել է Արքայադուստր Օլգայի III աստիճանի շքանշանով։
Արտաքին հղումներ
Կատեգորիա:Լվովի համալսարանի շրջանավարտներ Կատեգորիա:Ուկրաինացի բանաստեղծուհիներ Կատեգորիա:Խորհրդային այլախոհներ Կատեգորիա:Ուկրաինացի կին գրողներ Կատեգորիա:Ուկրաինայի կին քաղաքական գործիչներ Կատեգորիա:Խորհրդային գրողներ Կատեգորիա:Իրավապաշտպաններ Կատեգորիա:Խորհրդային բանաստեղծուհիներ Կատեգորիա:Ուկրաինացի մանկավարժներ Կատեգորիա:Ուկրաինացի մանկագիրներ Կատեգորիա:Խորհրդային մանկագիրներ Կատեգորիա:Բանաստեղծներ այբբենական կարգով
Ջուդի Գառլենդ
Ջուդի Գառլենդ (Judy Garland, իսկական անուն ազգանունը՝ Ֆրենսիս Էթել Գամ, ), ամերիկացի դերասանուհի և երգչուհի։
Դերասանուհի Լայզա Մինելլիի և Լորան Լոֆթի մայրը։
Ամերիկյան բոլոր ժամանակների ֆիլմերի 100 մեծագույն աստղերի ցանկում 8-րդն է։
Կենսագրություն
Ջուդի Գառլենդը ծնվել է շրջիկ դերասանների ընտանիքում։ Արդեն մանուկ հասակից սկսել է հանդես գալ որպես դերասանուհի և երգչուհի։ Արդեն 3 տարեկանում ավագ քույրերի՝ Մերի Ջեյն Գամմի (1915 - 1964 թթ.) և Դորոտի Վիրջինա Գամմի (1917 - 1977 թթ.) հետ բեմ է բարձրացել իր հոր ներկայացման մեջ, որտեղ երգչախմբի կազմում երգել է «Jingle Bells» երգը։
1934 թվականին նրա քույրերը արդեն միասին համերգներով հանդես էին գալիս Չիկագոյի «Արևելյան թատրոնում» «Գամմ քույրեր» անունով շոու ներկայացման մեջ Ջորջ Ջեսսելի հետ։ Հենց նա էր, ով խորհուրդ տվեց քույրերին փոխել ազգանունները դառնալով «Գառլենդ քույրեր»։ Շուտով նաև իր անունը՝ Ֆրենսիս, նա փոխեց Ջուդի, ոգեշնչված լինելով Հոագի Կառմայքլի ճանաչված երգերից մեկով։
Նրանց մայրը համառորեն ուզում էր աղջիկներին նկարահանել կինոյում և նրա միջոցով քույրերը 1935 թվականին ընդունվում են «Metro-Goldwyn-Mayer» կինոընկերություն։ Ռեժիսոր Լուիս Մայերը հավանում է Ջուդիի դերասանական կեցվածքը և ընկերությունը 13-ամյա աղջկա հետ կնքում է երկարաժամկետ պայմանագիր, ընդ որում առանց կինոփորձերի և դա դարձավ միակ դեպքը «MGM» կինոստուդիայի պատմության մեջ։
Անձնական կյանք
1941 թվականի հունիսի 28-ին 19 տարեկան հասակում Ջուդի Գառլենդը ամուսնացավ 31-ամյա երաժիշտ Դևիդ Ռոուզի հետ։ Հաջորդ տարի նա երեխա էր սպասում Դևիդից, սակայն ամուսնու, մոր և «MGM» կինոընկերության պահանջով ընդհատեց հղիությունը։ 1944 թվականին նրանք ամուսնալուծվեցին։
1945 թվականին Ջուդին ամուսնացավ ռեժիսոր Վինսենթ Մինելլիի հետ։ Մեկ տարի անց նրանք ունեցան աղջիկ՝ Լայզա Մինելլի, ով նույնպես դարձավ դերասանուհի։ 1951 թվականին նրանք նույնպես ամուսնալուծվեցին։ 1952 թվականին Ջուդին ամուսնացավ պրոդյուսեր Սիդնի Լաֆթի հետ, նրաք ունեցան երկու երեխա՝ աղջիկ Լորան (1952 թ.) և տղա՝ Ջոու (1955 թ.)։ 1965 թվականին նրանք նույնպես ամուսնալուծվեցին։ Դրանից հետո դերասանուհին ամուսնացավ ևս 2 անգամ՝ Մարկ Հերոնի հետ (1965 - 1966 թթ.) և նրանցից բաժանվելուց հետո կյանքի վերջին տարիներին ամուսնացած էր Միկի Դինսի հետ։
1969 թվականի հունիսի 22-ին Ջուդի Գառլենդին մեռած հայտնաբերեցին Լոնդոնյան Չելսի թաղամասում գտնվող առաձնատան լոգարանում։ Մահվան պատճառ էր եղել բարբիտուր դեղամիջոցի չափից ավելի քանակի օգտագործումը։ Դերասանուհին թաղված է Նյու Յորքի Ֆերնկլիֆֆ գերեզմանատանը։
Ֆիլմագրություն
Խաղացել է ընդհանուր թվով մոտ 30 ֆիլմում, նրա ձայնը հնչում է 100-ից ավելի ֆիլմերում։
Առավել նշանավոր ֆիլմերից են
Մրցանակներ
2 անգամ ներկայացվել է Օսկարի «Աստղ է ծնվել» ֆիլմի համար Օսկար լավագույն դերասանուհու համար և 1961 թվականին «Նյուրնբերգյան դատավարություն» ֆիլմի համար որպես երկրորդ պլանի դերասանուհի։ «Օզ երկրի հրաշագործը» ֆիլմի համար ստացել է հատուկ Օսկար որպես պատանի դերասանուհի։ Ստացել է նաև 2 Ոսկե Գլոբուս, իսկ որպես երգչուհի 3 անգամ ստացել է Գրեմմի։
Արտաքին հղումներ
Կատեգորիա:Ամերիկացի դերասանուհիներ Կատեգորիա:Ամերիկացի երգչուհիներ Կատեգորիա:«Գրեմմի» մրցանակի դափնեկիրներ Կատեգորիա:Ամերիկացի կինոդերասանուհիներ Կատեգորիա:Ամերիկացիներ իռլանդական ծագմամբ Կատեգորիա:«Թոնի» մրցանակի դափնեկիրներ Կատեգորիա:Դեղերի չարաշահումից մահացածներ Կատեգորիա:ԱՄՆ-ի դեմոկրատական կուսակցության անդամներ Կատեգորիա:20-րդ դարի ամերիկացի երգչուհիներ Կատեգորիա:20-րդ դարի ամերիկացի դերասանուհիներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Ամերիկացի հեռուստատեսային դերասանուհիներ Կատեգորիա:Բեմական կեղծանուններ Կատեգորիա:Թատրոնի դերասանուհիներ Կատեգորիա:Ամերիկացի երեխա դերասանուհիներ
Հունգարիայի աշխարհագրություն
Հունգարիան Կենտրոնական Եվրոպայի երկրներից է։ Տարածքը՝ 93.030 կմ2 է։ Հյուսիսից սահմանակից է Սլովակիայի և Ուկրաինայի, արևելքից Ռումինիայի, հարավից Սերբիայի, Խորվաթիայի, արևմուտքից Ավստրիայի և Սլովենիայի հետ։
Հունգարիան գտնվում է Կարպատների ավազանում։ Տարածքի մեծ մասը կազմում է Մեծ Հարթավայրը։ Արևմտյան և հյուսիսային մասում լեռնաշղթաներ կան, երկրի ամենաբարձր կետը Կեկեշ լեռն է (1014 մ)։ Հունգարիայի ամենակարևոր գետերը Դանուբը և Տիսան են, մյուս նշանավոր գետերը՝ Դրավա, Ռաբա, Իպոյ, Շայո, Սամոշ, Կյորյոշ, Մարոշ։ Հունգարիայի և Կենտրոնական Եվրոպայի ամենամեծ լիճը Բալատոնն է, որի մակերեսը կազմում է 592 կմ2, մեծ լճեր են նաև Ֆերտյո, Վելենցեի և արհեստական Տիսայի լճերը։
Կատեգորիա:Հունգարիայի աշխարհագրություն
(243) Իդա
(243) Իդա (Ida), աստերոիդ աստերոիդների հիմնական գոտում։ Հայտնաբերվել է 1884 թվականի սեպտեմբերի 29-ին Յոհան Պալիսայի կողմից Վիեննայում ։
Միջին հեռավորությունը Արեգակից կազմում է 2,861603 ա. մ., առավելագույնը մոտենում է 2,7422 ա. մ. հեռավորության վրա և հեռանում 2,981 ա. մ., իսկ Երկրի ուղեծրին Իդա աստերոիդը նվազագույնը մոտենում է 1,7573 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1768,12 երկրային օրվա ընթացքում, իր ուղեծրով շարժվելով միջինը 0,203606 աստիճան/օր արագությամբ։
Ուղեծրի հարթությունը խավարածրի հարթության հետ կազմում է 1.13° անկյուն։
Բնութագրական տվյալները
Գլխավոր գոտու մյուս աստերոիդների նման, Իդայի ուղեծիրը նույնպես գտնվում է Մարսի եւ Յուպիտերի արանքում, ուղեծրային պարբերությունը 4.84 տարի է, պտտման պարբերությունը՝ 4.63 ժամ։ Ունի 32 կմ միջին տրամագծով անկանոն ձգված ձեւ։
Դակտիլ արբանյակը
Առաջին անգամ Դակտիլի գոյությունը հաստատող լուսանկարներն արվել են «Գալիլեո» տիեզերական սարքի միջոցով 1993 թ. Լուսանկարներն արվել են այն ժամանակ, երբ Դակտիլը գտնվում էր Իդայից 90կմ հեռավորության վրա։ Նկարներից երեւում, որ Դակտիլի մակերեւույթը ուժեղ խառնարանացված է։
Ընտանիք
(243) Իդա աստերոիդը պատկանում է Կորոնիսի աստերոիդների ընտանիքին, որի մեջ ներառված են ներկա պահին հայտնի ավելի քան 300 անդամ։ Բավականին անսովոր է հանդիսանում այն, որ այս ընտանիքի անդամները շարժվում են գործնականորեն միեւնույն ուղեծրով ։
Դասակարգում
Ըստ Տոլենի սպեկտրալ դասակարգման պատկանում է S դասին ։
Անուն
Անունն ստացել հին հունական դիցաբանության նիմփեի պատվին։
Արտաքին հղումներ
Կատեգորիա:Աստերոիդների դաս S Կատեգորիա:Կորոնիսի ընտանիքի աստերոիդներ Կատեգորիա:1884 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սեգովիա (այլ կիրառումներ)
Սեգովիա կարող է վերաբերել՝
Բյորգե Բրենդե
Բյորգե Բրենդե (Børge Brende, ), նորվեգացի պետական և քաղաքական գործիչ, Նորվեգիայի պահպանողական կուսակցության անդամ։
2013 թվականի հոկտեմբերի 16-ին զբաղեցնում է Նորվեգիայի արտաքին գործերի նախարարի պաշտոնը։ Մինչ այդ՝ 2001 թվականից մինչև 2004 թվականը եղել է Նորվեգիայի բնապահպանության նախարարը, 2004-2005 թվականներին՝ արդյունաբերության և առևտրի նախարարը։
Կենսագրություն
2008 թվականի հունվարին Բրենդեն նշանակվել է Համաշխարհային տնտեսական ֆորումի տնօրեն, մասնավորապես, նա պատասխանատու էր քաղաքացիական հասարակության և հարաբերական կառավարման թեմային հարցերին։
1987
Արտաքին հղումներ
Կատեգորիա:1987 Կատեգորիա:Տարեթվեր
Բյորգե Բրենդե
Կենսագրություն
2009 թվականին Բյորգե Բրենդեն նշանակվել է Նորվեգիայի Կարմիր խաչի գլխավոր քարտուղար ։ 2011 թվականին նա վերստին ստանձնել է Համաշխարհային տնտեսական ֆորումի տնօրենի պաշտոնը ։
2001 թվականից մինչև 2004 թվականը եղել է Նորվեգիայի բնապահպանության նախարարը, իսկ դրանից հետո՝ արդյունաբերության և առևտրի նախարարը։ Երկար դադարից հետո 2013 թվականի հոկտեմբերի 16-ին նշանակվել է Նորվեգիայի արտաքին գործերի նախարար։
Ծանոթագրություններ
Կատեգորիա:Նորվեգիայի պետական գործիչներ Կատեգորիա:Նորվեգիայի քաղաքական գործիչներ Կատեգորիա:Նորվեգացի դիվանագետներ Կատեգորիա:Նորվեգացի պատմաբաններ Կատեգորիա:Նորվեգիայի նախարարներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Սիջո
Սիջո - կորեական միջնադարյան պոեզիայի ժանր, եռատող փոքրիկ ոտանավոր։
Սիջոյի տողը բաժանվում է երկու կիսատողի, որոնցից յուրաքանչյուրը կազմվում է երկու ոտքից (3 և 4 վանկանի) բացառությամբ 3-րդի, որը եռաոտք է, և որտեղ սկզբնական ոտքը միշտ էլ եռավանկ է։ Ոտքը սովորաբար իմաստային միավոր է, որը միավորում է խումբը շարահյուսությամբ և մեղեդայնությամբ։ Հանգերը որոշ սիջոներում «սաղմնային» են։ Սիջոները երգվել են։ Առաջացել են 14-15-րդ դարերում, ծաղկել 16-18-րդ դարերում։ Տարածված է նաև արդի պոեզիայում։
Սիջո են գրել Չոն Չխոլը, Պակ Իննոն, Յուն Սոնդոն և այլք ։
Աղբյուրներ
Կատեգորիա:Քնարական սեռի ժանրեր Կատեգորիա:Կորեական մշակույթ Կատեգորիա:Կորեական գրականություն
Ֆրե Անգլար
Ֆրե Անգլար (Freix-Anglards), համայնք Ֆրանսիայի Օվերն մարզի Կանտալ գավառում :
Բնակչությունը 2008 թվականի դրությամբ կազմում է 182 մարդ, բնակչության խտությունը` 10.29 մարդ/կմ²: Բնակավայրը զբաղեցնում է 17.69 կմ² տարածք:
Աշխարհագրություն
Գտնվում է Փարիզ քաղաքից 430 կմ հարավ, Կլերմոն Ֆերան քաղաքից` 105 կմ հարավ-արևմուտք, Օրիյակ քաղաքից` 12 կմ հյուսիս:
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 120 աշխատունակ (15-64 տարեկան) բնակիչ, որոնցից ակտիվ էին 95-ը, իսկ ոչ ակտիվները` 25: Ակտիվության ցուցանիշը կազմում է 79,2 %: 95 աշխատունակ մարդկանցից աշխատել է 89 անձ (51 տղամարդ և 38 կին): Գործազուրկ են եղել 6 անձ (4 տղամարդ և 2 կին): 25 անաշխատունակներից 4-ը եղել են աշակերտներ կամ ուսանողներ, 12-ը` թոշակառուներ, իսկ 9-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Զաքարիա Միտիլենեցի
Զաքարիա Միտիլենեցի հայտնի է նաև որպես Զաքարիա Հռետոր (Zacharias Scholasticus; Ζαχαρίας Σχολαστικός, Ζαχαρίας ο Ρήτωρ, ), բյուզանդական եկեղեցական գործիչ, Միտիլենե քաղաքի եպիսկոպոս, պատմիչ և գրող։ Եղել է իր ժամանակի զարգացած և բեղմնավոր գրիչ ունեցող անձնավորություններից մեկը։ Նրա աշխատություններից մեզ հայտնի են «Բանախոսությունը», մանիքեական ուսմունքի դեմ գրված «Հակաճառությունը»։ Նրա ամենաարժեքավոր գործը պատմագիտական բնույթի «Ժամանակագրություն» երկն է, որտեղ հեղինակը շարադրում է 451-91 թթ. միջև ընկած պատմական անցքերը։ Զաքարիա Միտիլենացու բոլոր աշխատությունների հունարեն բնագրերը մեզ չեն հասել, երկերը պահպանվել են ասորերեն թարգմանությամբ։ Զաքարիա Հռետորի «Ժամանակագրությունից» որոշ հատվածներ ասորորենից թարգմանվել են հայերեն Հ.Գ. Մելքոնյանի կողմից։
Ծանոթագրություններ
Կատեգորիա:Բյուզանդական պատմիչներ Կատեգորիա:Բյուզանդացի փիլիսոփաներ
Ածականի համեմատության աստիճաններ
Ածականի համեմատության աստիճաններ, քերականական կարգ, որով արտահայտվում է որակական ածականի ցույց տված հատկության չափը, աստիճանը ։ Ցույց են տալիս, թե ինչ չափով է դրսևորվում տվյալ հատկանիշը առարկայի մեջ՝ այլ առարկայի նույն հատկանիշի համեմատությամբ կամ հարաբերությամբ։
Հայերենում, ինչպես նաև շատ օտար լեզուներում ածականն ունի համեմատության երեք աստիճան՝ դրական, բաղդատական ու գերադրական։
Դրական աստիճան
Դրական աստիճանն ածականի ուղիղ ձևն է և արտահայտում է բացարձակ հատկանիշ, հատկանիշ առանց համեմատության։
Դրական աստիճանը քերականական որոշ աշխատություններում համեմատության աստիճան չի համարվում, այսինքն՝ ընդունվում է համեմատության երկու աստիճան՝ բաղդատական ու գերադրական ։ Սակայն քանի որ դրական աստիճանն ածականի ուղիղ, ելակետային ձևն է, և բաղդատականն ու գերադրականն արտահայտում են հարաբերական հատկանիշ սրա համեմատությամբ ու հարաբերությամբ, այդ պատճառով էլ դրականը համեմատության աստիճանների մեջ կարող է մտնել որպես հակադրության եզր, որպես զրո եզր ։
Բաղդատական աստիճան
Բաղդատական աստիճանը ցույց է տալիս հատկանիշի առավել կամ պակաս դրսևորումը առարկայի կամ առարկաների մեջ՝ այլ առարկայի կամ առարկաների նույն հատկանիշի համեմատությամբ։ Օրինակ՝ Երևանը մեծ քաղաք է։ Մոսկվան ավելի մեծ քաղաք է։
Բաղդատական աստիճանն ունի երեք դրսևորում՝ առավելական բաղդատական, նվազական բաղդատական ու հավասարական բաղդատական։
Հավասարական բաղդատականն արտահայտում է երկու կամ ավելի առարկաների միևնույն հատկանիշի հավասար աստիճանը, օրինակ՝ Մեր քաղաքը նույնքան գեղեցիկ է, որքան Երևանը։ Հավասարական բաղդատականը կազմվում է պես, նման, չափ, ինչպես, որպես կապերի ու կապվող բառի առադրումով ածականի ուղիղ ձևին (օրինակ՝ Մահվան չափ դառն էին այդ րոպեները։), հավասարաչափ, նույնչափ և նման բառերի ու կապակցություների առադրմամբ ածականի ուղիղ ձևին (օրինակ՝ Երկուսն էլ հավասարաչափ արժանի էին այդ մրցանակին։''):
Նվազական բաղդատականը ցույց է տալիս հատկանիշի նվազ կամ պակաս լինելը և արտահայտվում է ածականի ուղիղ ձևին առադրելով պակաս, նվազ, քիչ, մի փոքր, մի քիչ և նման բառեր, չափ, պես, նման կապերի ու նրանց խնդիրների առադրմամբ որակական ածականով արտահայտված բաղադրյալ ստորոգյալի ժխտական ձևերին (օրինակ` Ձիու չափ արագավազ չէ։):
Գերադրական աստիճան
Ածականի գերադրական աստիճանը ցույց է տալիս, որ տվյալ առարկայի կամ առարկաների մեջ հատկանիշը դրսևորվում է ամենաբարձր չափով։ Ժամանակակից հայերենում գերադրական աստիճանը լինում է երկու տեսակ` բացարձակ և հարաբերական գերադրական ձևերի։ Գերադրական աստիճանը կազմվում է տարբեր կերպ՝
Գերադրական իմաստ է դրսևորվում այն դեպքում, երբ նախադասության ստորոգյալը ժխտական խոնարհման է, իսկ ածականը բաղդատական աստիճանի (օրինակ` Չկա դրանից ավելի հարմար տարբերակ։), կամ երբ նախադասությունն ունի հարցական բնույթի որևէ բառ, իսկ ածականը բաղդատական աստիճանի է (օրինակ` Ի՞նչ կա ջրից ավելի թանկ։):
Համեմատության թերի աստիճաններ
Լեզվաբանության մեջ երբեմն համեմատության թերի աստիճաններ են անվանվում այն ածական ձևերը, որոնց համեմատության աստիճանները կազմվում է տարբեր կերպ, բայց նույնիմաստ կամ համանիշ արմատներից։ Այսպես օրինակ՝ լատինիներեն՝ bonus, melior, melius կամ անգլերեն՝ good, better, best :
Ածականի համեմատության աստիճանների կազմությունը
Ածականի համեմատության աստիճանները տարբեր լեզուներում տարբեր կազմություններ ունեն։
Համեմատության աստիճաններ չունեցող ածականներ
Համեմատության աստիճաններ չեն ունենում նաև բաղադրյալ մի շարք ածականներ, այդ թվում`
Ծանոթագրություններ
Կատեգորիա:Ձևաբանություն
Ջորջ Դոնիկյան
Վաղ կյանք
Դոնիկյանը ծնվել և մեծացել է Նոր Հարավային Ուելս նահանգի Սիդնեյի Քինգսֆորդ արվարձանում։ Նրա հայրը հայկական ծագումով հայ է եղել, որը Աթենքից Ավստրալիա էր եկել։ Նա մանկուց խոսել է հունարեն, հայերեն և թուրքերեն, սակայն անգլերեն չի իմացել մինչև 7 տարեկանը ։ Չնայած որ նրա հայրը ցանկանում էր, որ իր որդին դառնա բժիշկ կամ փաստաբան, Դոնիկյանը իր կոչումը գտել էր սպորտում, հատկապես՝ ֆուտբոլում։ 16 տարեկանում իր ցուցաբերած հիանալի ֆուտբոլային հմտությունների շնորհիվ նա գրավել էր Յոզեֆ Վենգլոշի ուշադրությունը, որը Ավստրալիայի ֆուտբոլի ազգային հավաքականի մարզիչն էր։ Սակայն նրա սպորտային կարիերան ավարտվել էր այն ժամանակ, երբ նա մարզումների ժամանակ ծանրություն բարձրացնելիս հոդախախտ էր արել իր ուսը ։
Ռադիոհաղորդավարի կարիերա
Իր ռադիոհաղորդավարի կարիերան Դոնիկյանը սկսել է որպես Հյուսիսային Քվինսլենդի 4AM ռադիոկայանի հաղորդավար, այնուհետև տեղափոխվել է Վուլոնգոնգ՝ 2WL-ի հաղորդավար։ Ըստ Դոնիկյանի՝ իր ռադիոհաղորդավարի կարիերայի ընթացքում նրան խնդրել են, որ իրեն անվանեն «Դոնեկան», քանի որ նրա ազգանունը անչափ դժվար է արտասանել և նույնիսկ հիշել այն, ավելի «ընդունելի» կլինի «Դոնեկան»-ը ։ 1979 թվականին նա գնացել է 2WS, որից հետո նա հաղորդավար է եղել Ադելաիդայի FIVEaa-ում, իսկ 2004 թվականի Մելբուռնի կոմերցիոն ռադիոյի համար լուսաբանել է Աթենքում անցկացվող ամառային օլիմպիական խաղերը։
Հեռուստատեսային կարիերա
Դոնիկյանի հեռուստատեսային կարիերան սկսվել է 1980 թվականին, երբ պատահական հանդիպում էր ունեցել Բրյուս Գինգելի հետ, որը իր բազմամշակութային I.M.B.C հեռուստահաղորդման համար ընտրել էր Դոնիկյանին, որը մեկնարկել է 1980 թվականին Մելբուռնում և Սիդնեյում։ Նա եղել է նաև SBS World News-ում Nine Network-ի և Ten News-ի համար լուրերի ընթերցող։
1988 թվականին Դոնիկյանը առաջին անգամ եղել է Ethnic Business Awards մրցանակաբաշխությանը, որը կարևորում է գաղթականների ունեցած հաջողությունները ։
1991 թվականին նա միայնակ ներկայացրել է Ten News-ը, սակայն մեկ տարի անց նրան է միացել Նիկի Դուայերը։ Network Ten-ից հեռացել է 2011 թվականի սեպտեմբերին և այժմ «ազատ գործակալ» է ։
Խորխե Արչե
Խորխե Արչե (Jorge Arche, ), կուբացի նկարիչ, 1930-ական թվականների «La vanguardia» սերնդի ներկայացուցիչ։
Կենսագրություն
Խորխե Արչեն ստացել է պաշտոնական գեղարվեստական կրթություն Հավանայի երկու արվեստի ակադեմիաներում (այդ թվում՝ Աան Ալեխանդրո ակադեմիայում, որտեղ սովորել են կուբացի բազմաթիվ խոշոր նկարիչներ, բայց չի ավարտել այն ), սակայն նրա հայացքները հիմնականում ձևավորվել են նկարիչներ Վիկտոր Մանուել Գարսիայի և Արիստիդես Ֆերնանդեսի ազդեցության ներքո։ 1935 և 1938 թվականներին Արչեն ստացել է մրցանակներ Հավանայի Գեղանկարչության և քանդակագործության առաջին երկու սալոններում։ 1937 թվականին ստեղծել է որմնանկար Սանտա Կլարայի ուսուցիչների քոլեջում։ Նույն թվականին կայացել է նրա առաջին անհատական ցուցահանդեսը Հավանայի լիցեյում։
Արչեն ճանաչման է արժանացել արդեն 1930-ական թվականներին՝ իր դիմանկարների շնորհիվ, որոնք ստեղծվել են վառ գույներով, դասական գեղանկարչության ակնհայտ ազդեցության ներքո։ Նա համարվում է իր սերնդի կուբացի առաջատար դիմանկարիչը։ 1940-ական թվականներին նա ծանոթացել է իտալական և նիդեռլանդական Վերածննդի գեղանկարչությանը, ինչը հանգեցրել է նրան ստեղծագործությունների մոտեցմանը դասական գեղանկարչությանը, և նա հաճախ իր ստեղծագործությունների հերոսներին ներկայացրել է կատարյալ բնապատկերում (որը խորհրդանշում է իրականությունից հեռանալը)։
1977 թվականին Կուբայում թողարկվել է նկարչին նվիրված փոստային նամականիշ ։
Խորխե Արչեին է նվիրված կանադացի բանաստեղծ Դեյվիդ Ուիլյամ Մակֆադենի «The Death of Greg Curnoe» բանաստեղծության մի մասը ։
(244) Սիտա
(244) Սիտա (Sita), աստերոիդ աստերոիդների հիմնական գոտում։ Հայտնաբերվել է 1884 թվականի հոկտեմբերի 14-ին Յոհան Պալիսայի կողմից Վիեննայում ։
Միջին հեռավորությունը Արեգակից կազմում է 2,174286 ա. մ., առավելագույնը մոտենում է 1,8765 ա. մ. հեռավորության վրա և հեռանում 2,4721 ա. մ. ։ Արեգակի շուրջ մեկ ամբողջական պտույտ է կատարում 1171,04 երկրային օրվա ընթացքում, իր ուղեծրով շարժվելով միջինում 0,307418 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,84° անկյուն։
Սիտա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Ֆլորայի ընտանիքի աստերոիդներ Կատեգորիա:1884 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վերա Մայսներ (շրջան)
Վերա-Մայսներ  (Werra-Meißner-Kreis), շրջան Գերմանիայում։ Շրջկենտրոնն է Էշվեգե քաղաքը։ Զբաղեցնում է 1024,71 կմ2։ Բնակչությունը՝ 104 292 մարդ։ Բնակչության խտությունը՝ 102 մարդ/կմ2։
Շրջանի պաշտոնական կոդը՝ 06 6 36։ Շրջանում 16 համայնք կա ։
Ծանոթագրություններ
Կատեգորիա:Գերմանիայի շրջաններ
Ազգային հանրապետական բանակ (Իտալիա)
Ազագային հանրապետական բանակ (Esercito Nazionale Repubblicano), Իտալիայի սոցիալական հանրապետության զինված ուժերը 1943-1945 թվականներին։ Վերջիններս Երկրորդ համաշխարհային պատերազմի ժամանակ մարտնչում էին առանցիկ ուժերի դեմ։
Նոր ձևավորված իտալական կառավարությունը դաշինք կնքեց դաշնակիցների բանակի հետ, որից հետո՝ 1943 թվականի հուլիսի 25-ին, Մուսոլինի ձերբակալվեց։ Այդ իրադարձությունների արդյունքում Իտալիան պատերազմ հայտարարեց Գերմանիային և դուրս եկավ առանցիկ դաշինքից։ 1943 թվականի սեպտեմբերի 12-ին Մուսոլինին բանտից ազատ արձակվեց գերմանացի դեսանտ Օտո Սկորցենիի կողմից և հեռացավ Իտալիայի հյուսիս, որտեղ գերմանական զորքերի կողմից կառավարվող տարածքում, նա հայտարարեց «Իտալիական սոցիալական հանրապետության» ստեղծման մասին։ Հոկտեմբերին այդ նույն կառավարության կողմից հայտարարվեց նոր բանակի ստեղծման մասին։ Բանակի հետակետը դարձավ չորս դիվիզիա, որոնք նախապատրստված էին գերմանիայի բանակի օգնությամբ։ Հենակետի ստեղծումից հետո սկսեցին կառուցվել տարբեր մասեր և միացություններ։ Բանակի ընդհանուր թիվը կազմում էր 800 հազար զինվոր ։ Բանակից բացի ստեղծվեց նաև «ազգային գվարդիա» և «սև բրիգադաներ»։ Այդ խմբերը բանակի նման հիմնականում ճակատամարտում էին ընդդեմ իտալական դիմադրության ։ Տանկային մասերը շատ քիչ էին։ Բանակը հիմնականում օգտվում էր ժանգոտած զենքերով, որի պատճառով նրանք չէին կարողանում հավասար ճակատամրտել դաշնակիցների ուժերի դեմ ։ 1944 թվականի դեկտեմբերի վերջին, բանակը գերմանական զորքերի հետ միասին մասնակցում էր հանկարծակի հաջող «Ձմեռային կարկուտ» օպերացիայում։
Ծանոթագրություններ
Կատեգորիա:Իտալիայի ռազմական պատմություն
Լյուքսեմբուրգի դրոշ
Լյուքսեմբուրգի դրոշը իրենից ներկայացնում է կարմիր, սպիտակ, և կապույտ գույներով (վերևից ներքև), հավասարաչափ հորիզոնական շերտեր ունեցող ուղղանկյուն պաստառ, լայնքի և երկայնքի 3։5 հարաբերակցությամբ։
Կատեգորիա:1972 դրոշներ Կատեգորիա:Ազգային դրոշներ Կատեգորիա:Լյուքսեմբուրգի պետական խորհրդանիշներ
(8697) Օլոֆսոն
(8697) Օլոֆսոն (Olofsson), աստերոիդ աստերոիդների հիմնական գոտում։ Հայտնաբերվել է 1993 թվականի մարտի 21-ին UESAC ծրագրի կողմից Լա Սիլյայում ։
Միջին հեռավորությունը Արեգակից կազմում է 3,110137 ա. մ., առավելագույնը մոտենում է 2,5966 ա. մ. հեռավորության վրա և հեռանում 3,6237 ա. մ. ։ Արեգակի շուրջ մեկ ամբողջական պտույտ է կատարում 2003,4 երկրային օրվա ընթացքում, իր ուղեծրով շարժվելով միջինում 0,179695 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,98° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:UESAC ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Իրինա Մուրավյովա
Իրինա Վադիմովնա Մուրավյովա (Ирина Вадимовна Муравьёва, ), խորհրդային և ռուսական կինոյի և թատրոնի դերասանուհի, Ռուսաստանի Դաշնության ժողովրդական արտիստ (1994), ԽՍՀՄ պետական մրցանակի դափնեկիր (1981) ։
Սուրբ Ամենափրկիչ վանք (Պողոսագոմեր)
Սուրբ Ամենափրկիչ վանք, գտնվում է Արցախի Խաչեն գավառում, Տրտու (այժմ՝ Թարթառ) գետի աջ ափին, հինավուրց Դրմբոն, Կճողուտ, Ղաղարահող և Պողոսագոմեր գյուղերի արանքում տարածվող տափարակի, որը հյուսիսային և արևմտյան կողմերից ավարտվում է ժայռերով, հյուսիսային ծայրին։
Իրինա Մուրավյովա
Կենսագրություն
Տասնամյա կրթությունն ավարտելուց հետո Իրինա Մուրավյովան դիմել է Մոսկվայի բոլոր թատերական բուհեր, սակայն ոչ մեկում նրան չեն ընդունել։ Ստիպված է եղել աշխատել և սպասել հաջորդ քննություններին։ Սակայն հաջորդ տարի պատմությունը գրեթե կրկնվել է, և նրան ընդունել են միայն Մանկական թատրոնին կից ստուդիայում (այնտեղ մրցակցությունը եղել է ցածր, և ընդունվել են միայն Մոսկայի բնակիչները)։ Ստուդիան ավարտելուց հետո Մուրավյովան մնացել է աշխատելու հարազատ թատրոնում։
Սուրբ Ամենափրկիչ վանք (Պողոսագոմեր)
Կառուցվածք
Սուրբ Ամենափրկիչ եղեղեցին կառուցված է կոփածո և սրբատաշ քարերով հիմնարկված միակտոր քարաժայռի վրա։ Եկեղեցու արտաքին բոլոր անկյունաքարերը իրականացված են սրբատաշ, իսկ բոլորաձև գմբեթը և մնացած մասերը՝ անտաշ կամ կոփածո քարերով։ Եկեղեցու ներսը ամբողջապես ծեփված է, որը մասամբ քայքայված է։ Եկեղեցին արևմուտքից ունի մեկ մուտք և մեկական ոչ մեծ լուսամուտներ (բացի հյուսիսային ճակատից)։ Բոլորաձև թմբուկը, որի վեղարը լրիվ քանդված է ու թափված, ունի չորս լուսամուտ, որոնցից արևելյանը, որն ամենից լավ պահպանվածն է, ավելի նեղ է և ստեղծված է միակտոր քարից։
Իրինա Մուրավյովա
Կենսագրություն
Հեռակա կարգով ավարտել է Ռուսաստանի Լունաչարսկու անվան թատերական արվեստի համալսարանը։
Սուրբ Ամենափրկիչ վանք (Պողոսագոմեր)
Կառուցվածք
Ամենափրկիչ վանքում պահպանվել են արձանագրություններ, իսկ շրջակայքում, եկեղեցուց արևելք, եղել է հնագույն գերեզմանոց, ուր կան մի քանի խաչքարեր և դրանց պատվանդանները։ Այդ խաչքարերը կարելի է թվագրել մեկը (մեկը՝ 200x78) ստորին մասում ունի երեքտողանի արձանագրություն։ Հինգտողանոց մեկ այլ արձանագրության պատառիկ կա եկեղեցու ներսում ընկած ջարդված բեկորի վրա (չափերը՝ 32x18)։ Վանքի ամենաարժեքավոր արձանագրությունը արևմտյան ճակատին, դռան ճակատակալ սրբատաշ կիսակլոր քարի վրա փորագրված ութտողանոց արձանագրությունն է ։ Վերջինս չի քայքայվել և ընթեռնելի է գրեթե ամբողջությամբ, միայն գրության վերջին տողի վերջնամասը փշրված է, որտեղ հավանաբար եղել է թվականը։ Այնուամենայնիվ, եկեղեցու կառուցման ժամանակաշրջանի վերաբերյալ ստույգ եզրակացություններ անելու համար կան բազմաթիվ տվյալներ ինչպես, օրինակ, արձանագրության երկրորդ և երրորդ տողերում հիշատակված Հասանի որդի Վախթանգի անունը, որը մահացել է 1214 թվականին։ Եկեղեցու արևմտյան ճակատի հարավային կողմի պատի մեջ ագուցված է մի փոքր խաչքար, որը ևս անվրեպ XII-XIII դարերի գործ է և կերտվել է հենց եկեղեցու պատի մեջ տեղադրելու նպատակով։ Այս բոլոր հանգամանքները ուսումնասիրելով՝ Ամենափրկիչ վանքի կառուցման ժամանակաշրջանը պետք է համարել XII դարի վերջերից մինչև 1214 թվականն ընկած ժամանակահատվածը, թեև եկեղեցու ճարտարապետությունն իր մեջ ունի ավելի հնաոճ տարրեր։
Իրինա Մուրավյովա
Կենսագրություն
Կինոյում սկսել է նկարահանվել 1973 թվականին։ Առաջին մեծ դերերից մեկը եղել է Սյուզաննայի դերը Սամսոն Սամսոնովի «Մաքուր անգլիական պատմություն» («Чисто английское убийство», 1974) դետեկտիվ ֆիլմում։
Դերասանուհին մեծ ճանաչման է արժանացել Վլադիմիր Մենշովի «Մոսկվան արցունքներին չի հավատում» ֆիլմում կատարած դերի շնորհիվ։ Սկզբում Մուրավյովան բավական վատատեսորեն է վերաբերվել սցենարին, սակայն Լյուդմիլայի դերը նրան բերել է համաժողովրդական փառք և հանդիսատեսի սերը։ Այդ դերակատարման համար Իրինա Մուրավյովան արժանացել է ԽՍՀՄ պետական մրցանակի։
Հետագայում Իրինա Մուրավյովան նկարահանվել է Տատյանա Լիոզնովայի «Դիմակահանդես» ֆիլմում, որտեղ կատարել է գավառից եկած Նինա Սոլոմատինայի դերը, որն այդպես էլ չի դառնում դերասանուհի, չնայած անցնում է բազմաթիվ փորձությունների միջով։ Ավտոմատ-հեռախոսի մոտ «Позвони мне, позвони!» երգի կատարման տեսարանը դարձել է համաժողովրդական հիթ․ այն գրել է կոմպոզիտոր Մաքսիմ Դունաևսկին Ռոբերտ Ռոժդեստվենսկու բանաստեղծության հիման վրա։
1982 թվականին Իրինա Մուրավյովան ճանաչվել է տարվա լավագույն դերասանուհի «Советский экран» ամսագրի անցկացրած հարցման արդյունքում։ Նույն թվականին «Դիմակահանդես» ֆիլմը գերազանցել է բոլոր ռեկորդները՝ դառնալով կինովարձույթի առաջատար։
1970-ական և 1980-ական թվականներին Իրինա Մուրավյովան վարել է «Будильник» կիրակնօրյա մանկական առավոտյան հաղորդումը։ 1977-1991 թվականներին եղել է Մոսկվայի Մոսսովետի անվան թատրոնի դերասանուհի, որտեղ կատարել է բազմաթիվ գլխավոր դերեր ժամանակակից հեղինակների ստեղծագործությունների բեմադրություններում։
1993 թվականին սկսել է աշխատել Փոքր թատրոնում։
Ընտանիք
Իրինայի երկու որդիները նկարահանվել են «С новым счастьем!» ֆիլմում՝ կատարելով էպիզոդիկ դերեր (ծաղիկ բերող հանձնակատարներ)։
Կենտրոնական մանկական թատրոն (1970-1977)
Նույն թվականներին Կենտրոնական հեռոիստատեսությամբ ցուցադրվել է Մոսկվայի պատանի հանդիսատեսի «Երկու թխկի» ներկայացումն ըստ Եվգենի Շվարցի պիեսի, որում գլխավոր դերում հանդես է եկել Իրինա Մուրավյովան։
Վույադին Բոշկով
Վույադին Բոշկով (Vujadin Boškov, 1931 թ. մայիսի 16, Բեգեչ, Հարավսլավիայի Թագավորություն - 2014 թ. Ապրիլ 27), Սերբ նախկին ֆուտբոլիստ և մարզիչ, ով հանդես է եկել Վոյվոդինա, Սամպդորիա և Յանգ Բոյզ ֆուտբոլային ակումբներում։ Մարզչական կարիերայի ընթացքում մարզել է այնպիսի ակումբներ, ինչպիսիք են Ռեալ Մադրիդը, Սամպդորիաը, Ռոման և Նապոլին, ինչպես նաև Հարավսլավիայի ազգային հավաքականը։
Ակումբային կարիերա
Վույադին Բոշկովը ֆուտբոլային կարիերան սկսել է Վոյվոդինա ակումբում, որտեղ հանդես է եկել 1950-ից 1960 թթ., հարավսլավական ակումբի կազմում անցկացրել է 512 հանդիպում, որում խփել է 182 գնդակ։ 30 տարեկան հասակում Բոշկովը արտերկրում հանդես գալու իրավունք ստացավ և տեղափոխվեց իտալական Սամպդորիա, սակայն այնտեղ նա ստացավ ծանր վնասվածք, ինչը նրան թույլ չտվեց ցուցադրել իր ողջ ունակությունները։ Բոշկովը կարիերան ավարտեց շվեյցարական Յանգ Բոյզում, որտեղ հանդես էր գալիս որպես խաղացող-մարզիչ։
Միջազգային կարիերա
1951 թվականի հունիսի 25-ին Բոշկովը իր անդրանիկ հանդիպումն անցկացրեց Հարավսլավիայի ազգային հավաքականում, մրցակիցը Շվեյցարիայի ազգային հավաքականն էր, հանդիպումը տեղ էր ունենում Բելգրադում։ 1952 թվականին Հարավսլավիայի հավաքականը մասնակցեց Հելսինկիում կայացած օլիմպիական խաղերին, հավաքականի կազմում ընդգրկված էր նաև Բոշկովը, թիմը հասավ մինչև եզրափակիչ որտեղ պարտվեց Հունգարիայի հավաքականին, որի առաջատարն էր Ֆերենց Պուշկաշը։ Բոշկովը երկու անգամ մասնակցել է աշխարհի առաջնություններին, որտեղ անցկացրել է 7 հանդիպում, հավաքականի վերջին հանդիպումը Վույադինը անցկացրեց 1958 թվականի աշխարհի առաջնությանը, մրցակիցը Գերմանիայի հավաքականն էր։
1955 թվականի օգոստոսի 13-ին Իռլանդիայի ֆուտբոլային ասոցիացիայի 75 ամյակի կապակցությամբ Բելֆաստում կայացավ Եվրոպայի և Մեծ Բրիտանիայի հավաքականների հանդիպումը, Բոշկովը հանդես եկավ առաջինի կազմում, խաղը ավարտվեց 4։ 1 հաշվով։
Ծանոթագրություններ
Կատեգորիա:Սերբ ֆուտբոլիստներ Կատեգորիա:Սերբ մարզիչներ Կատեգորիա:Ֆուտբոլի կիսապաշտպաններ Կատեգորիա:Ռոմա ՖԱ մարզիչներ Կատեգորիա:Հարավսլավացի ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:Ռեալ Մադրիդ ՖԱ մարզիչներ Կատեգորիա:Իտալիայի լեգեոներ ֆուտբոլիստներ